CELEX: 52017PC0150
Language: fi
Date: 2017-03-30
Title: Ehdotus EUROOPAN PARLAMENTIN JA NEUVOSTON ASETUS asetuksessa (EU) N:o 1306/2013 säädetyn suorien tukien mukautusasteen vahvistamisesta kalenterivuodeksi 2017

EUROOPAN KOMISSIO
            Bryssel 30.3.2017
            COM(2017) 150 final
            2017/0068(COD)
            Ehdotus
            EUROOPAN PARLAMENTIN JA NEUVOSTON ASETUS
            asetuksessa (EU) N:o 1306/2013 säädetyn suorien tukien mukautusasteen vahvistamisesta kalenterivuodeksi 2017
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Euroopan unionin toiminnasta tehdyssä sopimuksessa vahvistetaan unionin rahoitusta koskeva perussääntö, jonka mukaan unionin vuotuinen talousarvio on laadittava monivuotista rahoituskehystä noudattaen. 
            
            
               Jotta maatalousalaa voitaisiin tukea maataloustuotteiden tuotantoon tai jakeluun vaikuttavissa merkittävissä kriiseissä, olisi perustettava kriisivaraus tekemällä kunkin vuoden alussa suoriin tukiin vähennys yhteisen maatalouspolitiikan rahoituksesta, hallinnoinnista ja seurannasta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013
                  1
                26 artiklassa säädetyn rahoituskurimenetelmän avulla. Mainitun asetuksen 25 artiklan mukaan maatalousalan kriisivarauksen kokonaismäärä on 2 800 miljoonaa euroa, ja se jakautuu tasasuuruisiin 400 miljoonan euron (vuoden 2011 hinnat) vuotuisiin eriin kaudella 2014–2020 ja sisältyy monivuotisen rahoituskehyksen otsakkeeseen 2. Komission tekemään vuoden 2018 talousarvioesitykseen sisällytettävä varauksen määrä on 459,5 miljoonaa euroa käyvin hinnoin, ja se katetaan yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013
                  2
                liitteessä I lueteltujen suorien tukien vähennyksellä.
            
            
               Sen varmistamiseksi, että yhteisen maatalouspolitiikan (YMP) rahoittamiseen käytettävät määrät noudattavat markkinoihin liittyvien menojen ja suorien tukien rahoittamiseen käytettäviä otsakkeen 2 vuotuisia enimmäismääriä, jotka vahvistetaan vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, EURATOM) N:o 1311/2013
                  3
               , rahoituskurimenetelmää on lisäksi sovellettava silloin, kun suorien tukien rahoittamiseen ja markkinoihin liittyvien menojen rahoittamiseen liittyvät ennusteet osoittavat – ottaen huomioon Euroopan maatalouden tukirahaston (maataloustukirahasto) ja Euroopan maaseudun kehittämisen maatalousrahaston (maaseuturahasto) väliset määrärahojen siirrot – rahoituskehyksen otsakkeeseen 2 sisältyvän vuotuisen enimmäismäärän ylittyvän. Täksi maataloustukirahaston vuoden 2018 menoja varten käytettävissä olevaksi nettomääräksi vahvistetaan komission täytäntöönpanoasetuksessa (EU) 2016/257
                  4
                asetuksen (EU) N:o 1306/2013 16 artiklan mukaisesti 44 162 miljoonaa euroa.
            
            
               Vuoden 2018 talousarvioesitystä laadittaessa on havaittu suorien tukien ja markkinoihin liittyvien menojen ensimmäisten talousarvioennusteiden osoittavan, että maataloustukirahaston vuoden 2018 menoihin käytettävissä oleva nettomäärä ei todennäköisesti ylity, eikä rahoituskurin lisäsoveltamiseen ole siten tarvetta.
            
            
               Edellä esitetyn perusteella komissio tekee ehdotuksen, joka koskee suorien tukien mukautusasteen vahvistamista kalenterivuodelle 2017 ja jonka Euroopan parlamentti ja neuvosto hyväksyvät viimeistään 30. kesäkuuta 2017 asetuksen (EU) N:o 1306/2013 26 artiklan 3 kohdan mukaisesti. Jos mukautusastetta ei kuitenkaan ole vahvistettu viimeistään 30. kesäkuuta 2017, komissio vahvistaa sen samaisen artiklan nojalla. 
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               Tässä ehdotuksessa vahvistetaan rahoituskurista johtuvan mukautusasteen prosenttimäärä kalenterivuoden 2017 osalta. 
            
            
               Koska jäsenvaltioilla on mahdollisuus suorittaa viljelijöille maksuja suorien tukien sääntöjenmukaisen maksamisajanjakson päätyttyä ja koska rahoituskurista johtuva mukautusaste vaihtelee kalenterivuosittain, rahoituskuri ei saisi vaikuttaa viljelijöille myönnettävien suorien tukien määriin eri lailla sen mukaan, milloin jäsenvaltiot suorittavat maksut viljelijöille. Viljelijöiden tasavertaisen kohtelun varmistamiseksi mukautusastetta olisi sovellettava viljelijöille myönnettävien suorien tukien määriin ainoastaan kalenterivuonna 2017 jätettyjen tukihakemusten osalta riippumatta siitä, milloin maksu tosiasiallisesti suoritetaan.
            
            
               
                  Asetuksen (EU) N:o 1307/2013 8 artiklan 1 kohdassa säädetään, että suoriin tukiin sovellettavaa mukautusastetta olisi sovellettava vain sellaisiin suoriin tukiin, jotka ylittävät 2 000 euroa. Kroatiassa otetaan suoria tukia kalenterivuonna 2017 asteittain käyttöön. Sen vuoksi rahoituskuria ei sovelleta tähän jäsenvaltioon.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               
                  Tällä ehdotuksella pannaan täytäntöön asetuksen (EU) N:o 1306/2013 26 artiklassa ja asetuksen (EU) N:o 1307/2013 8 artiklassa säädetyt säännöt. Ennakolta tehtyä intressitahojen kuulemista ja vaikutusten arviointia ei tarvittu.
               
            
            
               4.TALOUSARVIOVAIKUTUKSET
            
            
               Rahoituskurista johtuvan mukautusasteen laskenta on osa vuoden 2018 talousarvioesityksen laadintaa. 
            
            
               Komission tekemään vuoden 2018 talousarvioesitykseen sisällytettävä maatalousalan kriisivarauksen määrä on 459,5 miljoonaa euroa käyvin hinnoin. Suorien tukien ja markkinoihin liittyvien menojen ensimmäiset talousarvioennusteet ovat osoittaneet, että maataloustukirahaston varainhoitovuoden 2018 menoihin käytettävissä oleva nettomäärä ei todennäköisesti ylity.
            
            
               Rahoituskurin soveltamisesta johtuva kokonaisvähennys on siten 459,5 miljoonaa euroa. Rahoituskurista johtuvan mukautusasteen prosenttimäärä on 1,388149. Se on laskettu ottaen huomioon, että sitä sovelletaan ainoastaan sellaisiin suoran tuen määriin, jotka ylittävät 2 000 euroa viljelijää kohden ja ettei sitä sovelleta Kroatiaan.
            
            
               Kyseisen mukautusasteen soveltaminen aiheuttaa sen, että suorien tukien määrät alenevat niiden budjettikohtien osalta, jotka koskevat viljelijöiden kalenterivuoden 2017 osalta (varainhoitovuosi 2018) jättämiin tukihakemuksiin liittyviä menoja. 
            
            
               5.LISÄTIEDOT
            
         
         
            
               Tässä asetuksessa vahvistetun mukautusasteen määrittämisen lisäksi asetuksen (EU) N:o 1306/2013 26 artiklan 4 kohdassa säädetään, että komissio voi käytettävissään olevien uusien tietojen perusteella hyväksyä täytäntöönpanosäädöksiä, joilla tarkistetaan mukautusastetta. Komissio tarkastelee markkinoihin liittyvien menojen ja suorien tukien ennusteita uudelleen laatiessaan lokakuussa 2017 vuoden 2018 talousarvioesityksen oikaisukirjelmää ja mukauttaa tarvittaessa mukautusastetta viimeistään 1. joulukuuta 2017. 
            
            
               2017/0068 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               asetuksessa (EU) N:o 1306/2013 säädetyn suorien tukien mukautusasteen vahvistamisesta kalenterivuodeksi 2017
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
            
            
               ottavat huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  5
               ,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               1.
                     Euroopan parlamentin ja neuvoston asetuksen (EU) N:o 1306/2013
                  6
                25 artiklan nojalla on muodostettava varaus, josta on tarkoitus tarjota maatalousalalle lisätukea maataloustuotteiden tuotantoon tai jakeluun vaikuttavissa merkittävissä kriiseissä, tekemällä kunkin vuoden alussa suoriin tukiin vähennys mainitun asetuksen 26 artiklassa tarkoitetun rahoituskurimenetelmän avulla.
            
            
               2.
                     Asetuksen (EU) N:o 1306/2013 26 artiklan 1 kohdassa säädetään, että sen varmistamiseksi, että markkinoihin liittyvien menojen ja suorien tukien rahoittamiseksi neuvoston asetuksessa (EU, Euratom) N:o 1311/2013
                  7
                vahvistettuja vuotuisia enimmäismääriä noudatetaan, on määrättävä mukautusaste, jota sovelletaan suoriin tukiin, jos asianomaisen enimmäismäärän puitteissa rahoitettavia toimenpiteitä koskevat rahoitusennusteet osoittavat jonkin varainhoitovuoden osalta, että vuotuiset enimmäismäärät tulevat ylittymään.
            
            
               3.
                     Komission tekemään vuoden 2018 talousarvioesitykseen odotettavissa olevan maatalousalan kriisivarauksen määrä on 459,5 miljoonaa euroa käyvin hinnoin. Kyseisen määrän kattamiseksi olisi kalenterivuoden 2017 osalta sovellettava rahoituskurimenetelmää suoriin tukiin tukijärjestelmissä, jotka luetellaan Euroopan parlamentin ja neuvoston asetuksen (EU) N:o 1307/2013
                  8
                liitteessä I. 
            
            
               4.
                     Komission tekemässä vuoden 2018 talousarvioesityksessä vahvistettavien suorien tukien ja markkinoihin liittyvien menojen alustavat ennusteet osoittavat, ettei rahoituskurin lisäsoveltamiseen ole tarvetta.
            
            
               5.
                     Asetuksen (EU) N:o 1306/2013 26 artiklan 2 kohdassa edellytetään, että komissio antaa Euroopan parlamentille ja neuvostolle mukautusastetta koskevan ehdotuksen viimeistään sen kalenterivuoden maaliskuun 31 päivänä, jota kyseinen mukautusaste koskee. 
            
            
               6.
                     Pääsääntöisesti viljelijälle, joka jättää suoria tukia koskevan tukihakemuksen tietylle kalenterivuodelle (N), maksetaan tuet tiettynä varainhoitovuodelle (N +1) sijoittuvana maksamisajanjaksona. Jäsenvaltiot voivat kuitenkin suorittaa viljelijöille maksuja kyseisen maksamisajanjakson päätyttyä tietyin rajoituksin. Tällaisia maksuja voidaan suorittaa seuraavana varainhoitovuonna. Kun rahoituskuria sovelletaan tiettyyn kalenterivuoteen, mukautusastetta ei pitäisi soveltaa maksuihin, joita koskevat tukihakemukset on jätetty muina kalenterivuosina kuin kalenterivuonna, johon rahoituskuria sovelletaan. Viljelijöiden tasavertaisen kohtelun varmistamiseksi on sen vuoksi aiheellista säätää, että mukautusastetta sovelletaan ainoastaan maksuihin, joista on jätetty tukihakemus sinä kalenterivuonna, johon rahoituskuria sovelletaan, riippumatta siitä, milloin maksu viljelijälle suoritetaan.
            
            
               7.
                     Asetuksen (EU) N:o 1307/2013 8 artiklan 1 kohdassa säädetään, että asetuksen (EU) N:o 1306/2013 26 artiklan mukaisesti vahvistettua suoriin tukiin sovellettavaa mukautusastetta sovelletaan ainoastaan yli 2 000 euron suuruisiin suoriin tukiin, jotka myönnetään viljelijöille vastaavana kalenterivuonna. Lisäksi asetuksen (EU) N:o 1307/2013 8 artiklan 2 kohdassa säädetään, että suorien tukien asteittaisen käyttöönoton seurauksena mukautusastetta sovelletaan Kroatiaan vasta 1 päivästä tammikuuta 2022. Tässä asetuksessa vahvistettua mukautusastetta ei näin ollen pitäisi soveltaa viljelijöille kyseisessä jäsenvaltiossa maksettaviin tukiin.
            
            
               8.
                     Asetuksen (EU) N:o 1306/2013 26 artiklan 4 kohdan nojalla komissio voi käytettävissään olevien uusien tietojen perusteella joulukuun 1 päivään 2017 asti mukauttaa tässä asetuksessa vahvistettua mukautusastetta, 
            
         
         
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               1.Mukautusasteen vahvistamiseksi asetuksen (EU) N:o 1306/2013 25 ja 26 artiklan ja asetuksen (EU) N:o 1307/2013 8 artiklan 1 kohdan mukaisesti asetuksen (EU) N:o 1307/2013 liitteessä I luetelluissa tukijärjestelmissä viljelijöille myönnettävien suorien tukien, jotka ylittävät 2 000 euroa ja joista on jätetty tukihakemus kalenterivuoden 2017 osalta, määriä alennetaan 1,388149 prosentin mukautusasteella.
            
            
               2.Edellä 1 kohdassa säädettyä vähennystä ei sovelleta Kroatiaan.
            
            
               2 artikla
            
            
               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puheenjohtaja
                        Puheenjohtaja
               
            
            
            
                     
                        RAHOITUSSELVITYS
                     
                  
                  
                     
                        FS/17/RB/
                     
                  
               
                     
                  
                  
                     
                        6.15.2017.1
                     
                  
               
                     
                  
                  
                     
                        PÄIVÄMÄÄRÄ: 
                     
                     
                  
               
                     
                        1.
                     
                  
                  
                     
                        BUDJETTIKOHTA:
                     
                     
                        Alustava talousarvioennuste rahoituskurimekanismin soveltamisen jälkeen:
                     
                     
                        05 03 Suorat tuet*
                     
                     
                        *ennen käyttötarkoitukseensa sidottujen tulojen huomioon ottamista
                     
                  
                  
                     
                        MÄÄRÄRAHAT:
                     
                     
                        milj. euroa
                     
                     
                        41 747
                     
                     
                  
               
                     
                        2.
                     
                  
                  
                     
                        OTSIKKO:
                     
                     
                     
                        Ehdotus
                     
                     
                        Euroopan parlamentin ja neuvoston asetus asetuksessa (EU) N:o 1306/2013 säädetyn suorien tukien mukautusasteen vahvistamisesta kalenterivuodeksi 2017
                     
                  
               
                     
                        3.
                     
                  
                  
                     
                        OIKEUSPERUSTA:
                     
                     
                     
                        Euroopan unionin toiminnasta tehdyn sopimuksen 43 artiklan 2 kohta. 
                     
                     
                  
               
                     
                        4.
                     
                  
                  
                     
                        TAVOITTEET:
                     
                     
                        Asetuksessa vahvistetaan rahoituskurista johtuva mukautusaste, jota sovelletaan viljelijöille myönnettävien suorien tukien määriin, jotka ylittävät 2 000 euroa ja joista on jätetty tukihakemus kalenterivuoden 2017 osalta.
                     
                  
               
                     
                        5.
                     
                  
                  
                     
                        VAIKUTUKSET TALOUSARVIOON
                     
                  
                  
                     
                        12 kk:n AJANJAKSO
                        (miljoonaa euroa)
                     
                  
                  
                     
                        KULUVA VARAINHOITOVUOSI
                     
                     
                        2017
                     
                     
                        (miljoonaa euroa)
                     
                  
                  
                     
                        SEURAAVA VARAINHOITOVUOSI
                     
                     
                        2018
                     
                     
                        (miljoonaa euroa)
                     
                  
               
                     
                        5.0
                     
                  
                  
                     
                        MENOT
                     
                     
                        -
                              EU:N TALOUSARVIOSTA
                        (TUET/INTERVENTIOT)
                     
                     
                        -
                              KANSALLISISTA TALOUSARVIOISTA
                     
                     
                        -
                              MUISTA LÄHTEISTÄ
                     
                  
                  
                     
                        - 459,5
                     
                     
                        + 459,5
                     
                  
                  
                     
                        Ei sovelleta.
                     
                  
                  
                     
                        - 459,5
                     
                     
                        + 459,5
                     
                  
               
                     
                        5.1
                     
                  
                  
                     
                        TULOT
                     
                     
                        -
                              EU:N OMAT VARAT 
                        (MAKSUT/TULLIT)
                     
                     
                        -
                              KANSALLISISTA TALOUSARVIOISTA
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        5.0.1
                     
                  
                  
                     
                        ARVIOIDUT MENOT
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ARVIOIDUT TULOT
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        LASKUTAPA:
                     
                     
                        Ks. Huomautuksia
                     
                  
               
                     
                        6.0
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA
                     
                  
                  
                     
                        Ei sovelleta.
                     
                  
               
                     
                        6.1
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA
                     
                  
                  
                     
                        Ei sovelleta.
                     
                  
               
                     
                        6.2
                     
                  
                  
                     
                        LISÄTALOUSARVION TARVE
                     
                  
                  
                     
                        EI
                     
                  
               
                     
                        6.3
                     
                  
                  
                     
                        MYÖHEMPIIN TALOUSARVIOIHIN OTETTAVAT MÄÄRÄRAHAT
                     
                  
                  
                     
                        EI
                     
                  
               
                     
                        HUOMAUTUKSIA:
                     
                     
                     
                        Rahoituskurista johtuvan mukautusasteen laskenta on osa vuoden 2018 talousarvioesityksen laadintaa. 
                     
                     
                        Komission tekemään vuoden 2018 talousarvioesitykseen sisällytettävä maatalousalan kriisivarauksen määrä on 459,5 miljoonaa euroa käyvin hinnoin. Suorien tukien ja markkinoihin liittyvien menojen ensimmäisten talousarvioennusteiden perusteella maataloustukirahaston menoihin varainhoitovuodeksi 2018 käytettävissä oleva nettomäärä ei todennäköisesti ylity.
                     
                     
                        Rahoituskurin soveltamisesta johtuva kokonaisvähennys on siten 459,5 miljoonaa euroa. Rahoituskurista johtuvan mukautusasteen prosenttimäärä on 1,388149. Se on laskettu ottaen huomioon, että sitä sovelletaan ainoastaan 2 000 euroa ylittäviin määriin ja että sitä sovelletaan kaikissa jäsenvaltioissa, paitsi Kroatiassa. Koska suoria tukia otetaan Kroatiassa kalenterivuonna 2017 asteittain käyttöön, rahoituskuria ei sovelleta tähän jäsenvaltioon.
                     
                     
                        Kyseisen mukautusasteen soveltaminen aiheuttaa sen, että suorien tukien määrät alenevat niiden budjettikohtien osalta, jotka koskevat viljelijöiden kalenterivuoden 2017 osalta (varainhoitovuosi 2018) jättämiin tukihakemuksiin liittyviä menoja.
                     
                     
                     
                        Ehdotetulla asetuksella on talousarviovaikutuksia, sillä suorien tukien talousarviomäärärahoja koskevista ensimmäisistä ennusteista (ennen rahoituskurin harkitsemista) on vähennetty 459,5 miljoonaa euroa tässä asetusluonnoksessa ehdotetun mukautusasteen soveltamisen jälkeen. Näin ollen luvun 05 03 (Suorat tuet) osalta vuoden 2018 talousarvioesitykseen sisällytettävät määrärahat varmistavat maatalouden kriisivaraukseen liittyvän määrän käyttöön saamisen.
                     
                  
               
         
         
            
                  
                     (1)
                  EUVL L 347, 20.12.2013, s. 549.
               
               
                  
                     (2)
                  EUVL L 347, 20.12.2013, s. 608.
               
               
                  
                     (3)
                  EUVL L 347, 20.12.2013, s. 884.
               
               
                  
                     (4)
                  Komission täytäntöönpanoasetus (EU) 2016/257, annettu 24 päivänä helmikuuta 2016, maataloustukirahaston menoihin käytettävissä olevan nettomäärän vahvistamisesta annetun täytäntöönpanoasetuksen (EU) N:o 367/2014 muuttamisesta (EUVL L 49, 25.2.2016, s. 1). 
               
               
                  
                     (5)
                  EUVL C , , s. .
               
               
                  
                     (6)
                  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).
               
               
                  
                     (7)
                  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).
               
               
                  
                     (8)
                  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).